Борис Младенов-Young
Прелиствам старите албуми…

chitanka.info

Прелиствам старите албуми —

свидетели житейски нями,

и бледи фотоси без думи

назад ме връщат в младостта ми.

Колеги, близки и другари…

На плаж, в чужбина, на бригади…

Ех, снимките са явно стари,

но ний на тях много млади.

Телата — стройни и набити,

косите — буйни лъвски гриви,

в очите — страсти неприкрити…

О, Боже, колко сме красиви!

Не ний! Прекрасна, вдъхновена

е младостта ни дръзновена.

Сидни, Австралия — 2009 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.